Kiøbenhavns Postrytter, 1790-07-02
J Forgaars indløb en Journal over Skjærflaadens Operationer under Kongens Commando fra den 25de Maji til den 7de Junii, hvoraf følgende er et væsentligt Udtog: "Den 23de Maji var Flaaden, som forhen meldt, kommet til Ankers ved Pilkepassi. Den 26de blev recognosceret, hvortil brugtes to Officerer, een Geistlig, og nogle Bønder. Disse bragte den Efterretning, at der til Potter lax var transporteret 19 Kanoner, som vare bestemte til Fredrichsham. Disse bleve den 27de fornaglede. Den 28de blev et fiendtligt Magazin opbrændt i Yliurpala. Den 29de fik Kongen Efterretning, at Hertugen af Sudermannland var med sin Flaade passeret Hoogland. Den 30te og 31te var alting stille. Den 1ste Junii inaugurerede Kongen de nye creerte Riddere, og lettede derefter Anker. Den 2den seylede han til Bjørke, og havde bestandigen den store Flaade i Sigte. Om Eftermiddagen ankrede han ved Bjørtøe, og sendte Spioner ud. Den 3die allerede Kl. 3 om Morgenen, hørte man Kanonaden imellem de Svenske og Russiske store Flaader. Kongen lod roe alt hvad trække kunde, for at komme Hertugens Flaade nærmere, og hielpe ham, siden Søen var blikstille. Den fierde og ottende Division af Kanoneerchalupperne, under Oberstlieutenant Hielmstiernas Commando, gjorde Anstalt til at angribe den fiendtlige Flaades høyre Flanke. En Russisk Fregat mistede sin ene Mast, og et Linieskib sin hele Takkelage, saa at begge maatte gaae tilbage. Det tog paa at blæse, og vore Kanoneerchalupper maatte ogsaa forføye sig til deres forrige Station. Den Cronstadtske Flaade, der bestod af 17 Linieskibe og 7 Fregatter, havde om Morgenen Kl. 3 angrebet vor store Flaade, som holdt Stand, da derimod den Russiske trak sig tilbage til Cronstadt. Vore Krigskibe have i Kanonaden ey taget nogen betydelig Skade, derimod havde 3 Russiske mistet al deres Takkelage. Kl. 11 giorde vor store Flaade atter Jagt paa Fienden, som ikke vilde indlade sig med os. Da Kongens Skjærflaade ved disse Operationer vilde komme den store Flaade til Hielp, blev Vinden saa stærk, at den maatte holde sig paa sin Station. Jmidlertid have dog begge de store Flaader havt to hæftige Kanonader, af hvilke den første varede i 4 og den sidste i 2 Timer. Ved stille Veyr og Taage bleve de skilte ad, og Taagen var Russerne saa gunstig, at de i Stædet for de 3 Skibe, som havde mistet al Takkelagen, kunde bruge Fregatter. J Skrogene af vore Skibe fandtes endeel fiendtlige Kugler, men vor Takkelage er saa godt som ubeskadiget. Den 4de, om Eftermiddagen, begyndte en nye Attaque, der varede til Kl. 6; men Fienden vilde ikke holde Stand, og da vi vare i Begreb med at forfølge Fienden, indløb den Efterretning, at vore Fregatter havde seet den Revalske Flaade passere Hoogland. Den 5te manoenvrerede Flaaden hele Dagen. Hertugen gjorde strax Jagt paa den Revalske Flaade, og den Cronstadtske fulgte bestandigen efter, formodentligen for at lokke vor Flaade midt imellem de to Russiske Tilsidst kom Russerne os gandske af Sigte, Kl. 6 ankom Oberstlieutenant Tørning med sin Division Kanoneerchalupper. Den 6te udløb vor Skjærslaade i Nordost fra Bjørke. Den store Flaade, som i en stæt Taage var blevet skilt fra den Revalske, tog sin Stilling ved Biskops og Thorfari, beholdt den Kongel. Skjærflaade hos sig, og bloquerede den Myburgske Havbugt.